स्वच्छता के लिए महिलाओं का संकल्प
जहां भी सड़क पर पन्नी फैली देखे उसे उठाकर ऐसी जगह डाले जो जानवरों की पहुंच से दूर हो। तो पन्नियां खाकर मरने वाले मवेशियों की संख्या में कमी आएगी। अमानक पन्नियां घर आने पर उन्हें जलाकर नष्ट करेंगे। अच्छी आदत की शुरुआत तो खुद से ही करनी होती है, जो नए साल से करूंगी। -गीता चौहान, रहवासी
थैले में लाएंगे सब्जी
ऐसे लोगों की संख्या कम है जो किराना और सब्जी लेने थैला लेकर जाते हों। पन्नी के इस्तेमाल को लेकर चिंता खत्म हो सकती है, हम महिलाएं चाहे तो बहुत हद तक पॉलीथिन का इस्तेमाल कम कर सकते हैं। यदि थैले में सब्जी लाने की आदत डालें तो थोड़ा बहुत योगदान दे सकते हैं। -पिंकी डाबी, रहवासी
कचरा केवल कंटेनर में
नए साल में मैं एक संकल्प ले रही हूं, घर का कचरा कभी घर के सामने नहीं फेंकूंगी। घर-घर कचरा लेने वालों को कचरा दूंगी या भले ही दूरी पर हो, लेकिन कंटेनर में जाकर कचरा डालूंगी। घर के सामने कचरा फेंकने से आसपास की गंदगी हमारे लिए ही समस्या बनती है, बदलाव की कोशिश खुद से करूंगी। इसके लिए मैं अपने घर के बच्चों को भी यही सीख दूंगी। -सीमा डाबी, रहवासी
घर के पास करेंगे सफाई
कम से कम अपने घर के सामने की सफाई को अपनी आदत बनाऊंगी। सोचती हूं ऐसा करते देख आसपास की महिलाएं भी साथ हो लें। हो सकता है ऐसा हुआ तो हमारे इलाके की सड़कों में जहां हम रहते हैं वह सड़क सफाई के नजरिये से आदर्श सड़क बन जाए। घर में तो हम सफाई करते हैं, सड़क पर सफाई करने से हिचकते हैं। -कंचन गुरनानी, रहवासी
पहले खुद बदलेंगे
सब मिलकर कोशिश करें तो कोई काम ऐसा नहीं है, जो हो न सके। स्वच्छता अभियान जिस ऊर्जा से शुरू हुआ था, उसमें कमी आ रही है। आमतौर पर संतनगर में यह देखा जाता है, हम घर के पास ही कचरा फेंक देते हैं। कुछ कदम चलकर कचरा कंटेनर में डालने नहीं जाते। महिलाएं यह काम बेहद सहजता से कर सकती हैं। -रानू सिंह, रहवासी
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva